יורו 2000

אליפות אירופה בכדורגל 2000, הידועה גם בשם יורו 2000, היא אליפות אירופה בכדורגל ה-11 שאורגה על ידי אופ"א. הטורניר נערך לראשונה בשתי מדינות שונות. המדינות המארחות היו בלגיה והולנד, והטורניר התקיים בין ה-10 ביוני ל-2 ביולי 2000. בדומה לטורניר היורו הקודם, גם הפעם 16 נבחרות השתתפו בתחרות. הנבחרות המארחות הולנד ובלגיה העפילו אוטומטית לטורניר, ושאר 14 הנבחרות עלו מטורניר המוקדמות שהחל בשנת 1998. בין המעפילות לטורניר היו נורווגיה וסלובניה, שעלו להופעות הבכורה בתולדותיהן בטורניר היורו. אל הגמר העפילו נבחרות איטליה וצרפת. למרות יתרון ראשון של האיטלקים, הצליחה נבחרת צרפת להשוות בתוספת הזמן של המשחק, ובדקה ה-103, בתוך ההארכה, השלימה את ניצחונה בזכות שער זהב של דויד טרזגה. הייתה זו זכייה שנייה של צרפת בטורניר, לאחר הזכייה ביורו 1984. צרפת הייתה לנבחרת הראשונה בהיסטוריה שזוכה בתואר אלופת אירופה בזמן שהיא מכהנת כאלופת העולם, וזאת לאחר זכייה בטורניר מונדיאל 1998 שנערך שנתיים קודם לכן. ערך מורחב – מוקדמות יורו 2000 הגרלת מוקדמות יורו 2000 התקיימה ב-18 בינואר 1998 בגנט שבבלגיה. 49 נבחרות חולקו לתשעה בתים, מתוכם חמישה בני חמש קבוצות וארבעה בני שש קבוצות, שנפגשו ביניהן פעמיים. משחקי המוקדמות התקיימו בין השנים 1998 ו-1999, ובסיומם העפילו תשע המנצחות מכל בית באופן אוטומטי לטורניר. בסיום שלב הבתים נערכה טבלת הסגנית הטובה ביותר, שהכילה את תוצאות כל הסגניות מול המדורגות ראשונה, שלישית ורביעית בבית שלהן. משחקים מול המדורגת חמישית (ושישית, בבתים בעלי שש קבוצות) לא נכנסו לחישוב. הסגנית הטובה ביותר העפילה אוטומטית לטורניר, בעוד יתר הסגניות הוגרלו לפלייאוף בשיטת בית-חוץ, ממנו העפילו ארבע הנבחרות הנותרות לטורניר היורו. 1 במודגש: זכתה בטורניר, בנטוי: מארחת הטורניר 2 כגרמניה המערבית 3 כיוגוסלביה 4 כצ'כוסלובקיה הטורניר התקיים בשמונה ערים שונות, ארבע מכל מדינה מארחת. משחק הפתיחה התקיים בבלגיה, באצטדיון המלך בודואן, ומשחק הגמר נערך בהולנד, באצטדיון פיינורד. הנתונים עבור קיבולת האצטדיון נכונים למשחקי יורו 2000 בלבד, ולא מייצגים בהכרח את הקיבולת המלאה של האצטדיון. הגרלת הבתים נערכה ב-12 בדצמבר 1999, ובמסגרתה חולקו 16 הנבחרות לארבע קבוצות דירוג, על פי דירוג אופ"א נכון לאותו החודש: דרג א': הולנד (מארחת), בלגיה (מארחת), גרמניה, ספרד דרג ב': צ'כיה, נורווגיה, רומניה, שוודיה דרג ג': צרפת, איטליה, פורטוגל, הרפובליקה הפדרלית של יוגוסלביה דרג ד': דנמרק, אנגליה, סלובניה, טורקיה פורטוגל השיגה מאזן מושלם של שלושה ניצחונות, בעוד שתי הנבחרות הבכירות בבית א', אנגליה וגרמניה, הודחו כבר בשלב הבתים. במחזור הסיום אנגליה עוד הובילה על רומניה, תוצאה שהייתה מעלה אותה לרבע הגמר, אך רומניה השלימה את המהפך דקה לסיום, ניצחה 3-2 ועלתה על חשבונה של אנגליה לרבע הגמר מהמקום השני. נבחרת גרמניה סיימה במקום האחרון, מבלי שניצחה בטורניר כלל. במחזור האחרון של בית א' היה סרג'יו קונססאו לכובש השלושער הראשון ביורו 2000, בניצחונה של פורטוגל 3-0 על גרמניה. אחת הנבחרות המארחות, בלגיה, פתחה את משחקי הבית עם ניצחון על שוודיה, אך הפסידה בשני משחקיה הנותרים, ונותרה מחוץ לרבע הגמר. טורקיה הפתיעה והעפילה מהמקום השני בבית, בעוד איטליה סיימה את שלב הבתים במאזן מושלם והעפילה מהמקום הראשון. ספרד פתחה את משחקיה בהפסד 1-0 לנורווגיה, עבורה היה זה משחק הבכורה בהיסטוריה של טורנירי היורו. ספרד ניצחה את סלובניה במחזור השני, ובמחזור האחרון נזקקה לניצחון על יוגוסלביה על מנת להעפיל לשלב הבא. יוגוסלביה הוביל במשחק שלוש פעמים, אך שערים של גאיסקה מנדייטה ארבע דקות בתוך תוספת הזמן בפנדל, ושל אלפונסו פרס שתי דקות אחר כך, השלימו מהפך וניצחון 4-3 דרמטי שהעלה את ספרד מהמקום הראשון. יוגוסלביה סיימה שנייה עם מספר נקודות זהה לנורווגיה, אך סיימה מעליה מכיוון שניצחה אותה מחזור קודם לכן. אחת הנבחרת המארחות, הולנד, השיגה מאזן מושלם של שלושה ניצחונות, כולל על צרפת, שהגיעה כאלופת העולם לאחר הזכייה במונדיאל 1998. הצרפתים ניצחו בשני משחקיהם האחרים בבית וסיימו במקום השני. דנמרק, שזכתה בתואר אלופת אירופה ביורו 1992, שמונה שנים קודם לכן, רשמה הפעם את ההופעה החלשה ביותר של נבחרת בהיסטוריה של שלב הבתים ביורו עד אז, כשסיימה ללא נקודות וללא שערי זכות תוך שהיא סופגת שמונה שערים. 5 שערים הולנד פטריק קלויברט הרפובליקה הפדרלית של יוגוסלביה סאבו מילושביץ' 4 שערים פורטוגל נונו גומש 3 שערים פורטוגל סרג'יו קונססאו צרפת תיירי הנרי סלובניה זלאטקו זהוביץ' 2 שערים צ'כיה ולדימיר שמיצר אנגליה אלן שירר צרפת יורי דז'ורקף צרפת דויד טרזגה צרפת סילבן וילטור צרפת זינדין זידאן איטליה פיליפו אינזאגי איטליה פרנצ'סקו טוטי הולנד פרנק דה בור הולנד מארק אוברמרס הולנד בודווין זנדן ספרד גאיסקה מנדייטה ספרד אלפונסו פרז טורקיה הקאן שוקור בתואר נעל הזהב התחלקו פטריק קלויברט ההולנדי וסאבו מילושביץ' מיוגוסלביה. השניים כבשו חמישה שערים כל אחד. מילושביץ' כבש בכל אחד מהמשחקים בהם שיחק בטורניר, כולל צמד במשחק הראשון של שלב הבתים ושער אחד בשני משחקי הבית הנותרים ובהפסד ברבע הגמר להולנד. באותו משחק כבש קלויברט שלושער, וכן כבש שניים נוספים בשלב הבתים. בתואר השחקן המצטיין של הטורניר זכה זינדין זידאן, קשר נבחרת צרפת. בין הנבחרות המשתתפות ביורו חולק סכום כולל של 120 מיליון פרנק שווייצרי, לפי החלוקה הבאה (הסכומים בפרנק שווייצרי): 14.4 מיליון לזוכה בטורניר 13.2 מיליון לסגנית הזוכה 10.2 מיליון למעפילות לחצי הגמר 7.8 מיליון למעפילות לרבע הגמר שלב הבתים: 5.4 מיליון למסיימת שלישית, 4.8 מיליון למסיימת רביעית ב-9 ביולי 2000 סירבה אופ"א להעביר את סכום המענק בסך 7.8 מיליון ליוגוסלביה, בעקבות קשרים לכאורה בין התאחדות הכדורגל במדינה לממשלתו של סלובודן מילושביץ'. לאחר שהחשדות לא אומתו, זכתה ההתאחדות לקבל את המענק, עם בונוס כספי נוסף. מוקדמות יורו 2000 - ישראל מדיה וקבצים בנושא יורו 2000 בוויקישיתוף אתר האינטרנט הרשמי של יורו 2000 (באנגלית) יורו 2000 באתר הרשמי של אופ"א דניאל שחק, הותקלת, מארב בזמן גמר יורו 2000 (אורכב 26.09.2010 בארכיון Wayback Machine), באתר ערוץ הספורט, 17 בספטמבר 2010